open-index/open-wikipedia-markdown huggingface dataset:
Կուզիկը Նոտր Դամից 2

**Կուզիկը Նոտր Դամից 2** (), 1996 թվականի նկարահանված Կուզիկը Նոտր Դամից մուլտֆիլմի շարունակությունն է։ Թողարկվել է 2002 թվականին։ Պրեմիերան կայացել է 2002 թվականի մարտի 19-ին։
Հնչյունավորումը կատարել են բոլոր այն դերասանները, ովքեր ներկայացել են առաջին ֆիլմում, մի քանի բացառությամբ։ Ջիմ Քամմինգսի փոխարինել է Դեվիդ Օգդեն Սթիրսը, Լավերնի կերպարին հնչյունավորել էր Ջեյն Ուիտերսը, սակայն նրա մահից հետո նրան փոխարինել է Մերի Ուիկսը։ Թոնի Ջեյը նույնպես չի մասնակցել հնչյունավորմանը, քանի որ նրա հերոս Ֆրոլլոն մահացել էր առաջին ֆիլմում։ Հայդի Մոլլենհայերը ևս չի երգել Էսմերալդայի դերում։

## Սյուժե
Կուզիկը Նոտր Դամից արկածային մուլտֆիլմի շարունակությունն է։ Էսմերալդան և Ֆեբը ամուսնացել են և հիանալի երեխա ունեն Զեֆիր անունով, ով օգնում էր Կվազիմոդոյին։
Բայց հանկարծ Կվազիմոդոն գնում է թափառական կրկեսի հրաշագործ Սառուշայի մոտ և սիրահարվում է Մեդելինին, սակայն չար Սառուշան Մեդելինին ստիպում է հեռու մնալ Կվազիմոդոյից։ Սառուշան օգնում է գողանալ Նոտր Դամի Մայր տաճարի զանգը, որը անհրաժեշտ էր նրան կախարդական իշխանությունը ստանալու համար։

## Դերերում

Ֆիլմը կրկնօրինակվել է ռուսերեն «Nevafilm» ստուդիայում «Disney Character Voices International»-ի պատվերով 2012 թվականին։

* Կրկնօրինակման ռեժիսոր - Անդրեյ Կումիշ
* Հնչյունային ռեժիսոր - Պալինա Վոլինկինա
* Թարգմանություն - Օլգա Վոեյկովա
* Բանաստեղծությունների և տեքստերի հեղինակ - Ելենա Ստավռոգինա
* Երաժշտության ղեկավար - Ալեքսեյ Բառաշկին
* Նախագծի մենեջեր - Եկատերինա Սինենկո
* Խորհրդատու (կոնսուլտանտ) - Յուլիա Բարանչուկ

## Քննադատություն
Այժմ ֆիլմն ունի 22 % վարկանիշ Rotten Tomatoes կայքում և միջին գնահատական (10 բալից՝ 3,6)։ Քննադատները և հեռուստադիտողները դժգոհ էին նախորդ անիմացիոն ֆիլմից։

## Սաունդթրեքեր
* «Le Jour D’Amour»
* «An Ordinary Miracle»
* «I’d Stick With You»
* «Fa la la la Fallen In Love»
* «I’m Gonna Love You»

## Ծանոթագրություններ

## Արտաքին հղումներ
* 

Կատեգորիա:2000-ականների անգլերեն ֆիլմեր
Կատեգորիա:Ամերիկյան սիքվել ֆիլմեր
Կատեգորիա:Ամերիկյան ֆիլմեր հասունացման տարիքի մասին
Կատեգորիա:Ուոլթ Դիսնեյ ստուդիայի մուլտֆիլմեր
Կատեգորիա:Փարիզում նկարահանված ֆիլմեր
Կատեգորիա:Ֆիլմեր Փարիզի մասին
Կատեգորիա:Ֆիլմեր, որոնց գործողությունները տեղի են ունենում Ֆրանսիայում
Սալորենի կուլտուրական

**Սալորենի կուլտուրական** (), վարդազգիներ ընտանիքի, սալորենու ցեղի բույս։

## Նկարագրություն
Արժեքավոր պտղատու կուլտուրա է, որը ներկայումս վայրի վիճակում չի հանդիպում։ Հայտնի են սալորենու 2-3 հազար սորտեր, որոնք հասունանում են տարբեր ժամանակ, հուլիսից մինչև հոկտեմբեր։ Փոքր ծառ է՝ 6-15 մ բարձրությամբ, լայն կամ նեղ ձվաձև սաղարթով։ Երիտասարդ ճյուղերը մերկ են կամ մազմզուկապատ, կարմրադարչնագույն կամ դեղնականաչավուն, անկյունավոր։ Բնի և բազմամյա ճյուղերի կեղևը մուգ գորշամոխրավուն է, ճաքճքված։ Տերևներն էլիպսաձև են, կամ հակառակ ձվաձև, 4-10 սմ երկարությամբ, 2,5-5 սմ լայնությամբ, սղոցաեզր, վերևից մերկ և մուգ կանաչ, ներքևի կողմից մազմզուկապատ և բաց գույնի։ Ծաղիկները սպիտակ են։ Կորիզապտուղները կլորավուն են, էլիպսաձև, ձվաձև, մանուշակագույն, դեղին, բաց կանաչավուն, կանաչ, կարմիր գունավորմամբ և միշտ կապտավուն խավով ծածկված։ Ծաղկում է ապրիլին, տերևները բացվելու հետ միասին։ Խոնավասեր է, ստվերատար, ցրտադիմացկուն, պահանջկոտ է հողի նկատմամբ։

## Կիրառություն
Պտուղներն օգտագործում են թարմ և վերամշակված ձևով (կոմպոտներ, մարինադներ, մուրաբաներ, ջեմ, պովիդլո, գինի)։ Բարձր շաքարայնություն ունեցող սորտերից չիր են պատրաստում։ Կորիզը պարունակում է մինչև 30 % ճարպեր։ Լայնորեն է օգտագործվում նաև որպես դեկորատիվ բույս։
## Ծանոթագրություններ
Խենոմելես չինական

**Խենոմեկես չինական** (), վարդազգիների ընտանիքի, խենոմելեսի ցեղի բույս։

## Նկարագրություն
Կիսամշտադալար կամ տերևաթափ թփեր կամ փոքր ծառեր են, մինչև 6 մ բարձրությամբ։ Բնի և բազմամյա ճյուղերի կեղևը փաթիլանման անջատվում է։
Երիտասարդ ընձյուղները սկզբում մազմզուկապատ են, այնուհետև մերկանում են։ Փշերը բացակայում են։ Տերևները էլիպսաձվաձև են կամ էլիպսաերկարավուն, 5-8 սմ երկարությամբ, սրածայր, սեղմված հիմքով, մանր-սղոցաեզր, վերևի կողմից մերկ, ներքևի կողմից նոր բացված ժամանակ, ծածկված են բաց դարչնագույն մազմզուկներով։ Տերևակոթունը ունի 1-1,5 սմ երկարություն, գանգրամազմզուկապատ է։ Տերևակիցը նշտարաձև է, մինչև 1 սմ երկարությամբ, գեղձաթարթիչաեզր։ Ծաղիկները միայնակ են 2,5-3 սմ տրամագծով, բաց վարդագույն, բացվում են նախորդ տարվա ընձյուղների վրա։ Բաժակաթերթիկները սղոցաեզր են։ Պտուղները երկարավուն են, 10-15 սմ երկարությամբ, մուգ դեղին, փայտացած։ Ծաղկում է ապրիլին, տերևները բացվելու հետ
միաժամանակ։

## Տարածվածություն
Տարածված է հարավային Չինաստանում։ Մեր հանրապետության պայմաններում աճում է միայն Իջևանի դենդրարիում, որտեղ առատորեն ծաղկում և պտղաբերում է, տալով միանգամայն ծլունակ սերմեր։

## Կիրառություն
Պտուղները հասունանում են հոկտեմբերին։ Պիտանի է միայն հանրապետության մերձարևադարձային շրջանների համար, որտեղ օդի նվազագույն ջերմաստիճանը 18&nbsp;°C-ից չի իջնում։ Էկոլոգիական խումբը՝ II: Մշակության հավանական։

## Ծանոթագրություններ

Կատեգորիա:Պտղատու ծառեր
Կատեգորիա:Վարդազգիներ
Դե ստիլ

մինի|Դե ստիլ ոճով կառուցված բնակարան, Բեռլին, 1923
**Դե ստիլ** (), 1917 թվականին Լեյդեն քաղաքում ձևավորված նկարիչների խումբ։ Նկարչական այս ուղղությունը հաճախ անվանվում է նեոպլասիցիզմ։

## Ստեղծման առանձնահատկություններ
մինի|Թեո վան Դեսբուրգի գծագրած դե ստիլ պաստառը, որում նա փորձում է հավասարակշռություն ստեղծել 5 գույների միջոցով
Հիմնադիրների շարքերում են Թեո վան Դուսբուրգը, Պիտ Մոնդրիանը, Բարտ վան դեր Լեկը, ճարտարապետներ Յակոբս Յոհաննես Աուդը, Յան Ուիլսը և Ռոբերտ վան դը Հոֆը, քանդակագործ Ջորջ Վանտոնգերլոն և պոետ Անտոնի Կոկը։ Ավելի ուշ նրանց միացան Ջինո Սևերինին, Ջան Արպը, Հերիթ Ռիթվելդը, Էլ Լիսիցկին, Ֆրիդրիխ Ֆորդեմբերգ֊Հիլդևարտը, Ղազար Դոմելա Նյուվենհեյսը և Կոնստանտին Բրանկուզին։

1917֊1931 թվականներին խումբը տպագրեց Դե ստիլ թերոը, որում նրանք հրապարակում էին նրանց էսթետիկ ծրագիրը։ Նրանց գլխավոր առանձնահատկությունը արվեստի ռադիկալ թարմացումն էր հիմքից՝ մարդկանց ներքուստ փոխելու ճանապարհով։ Նրանք ասում էին, որ նկարիչը չպետք է աշխատի իր աշխատասենյակում փակված ու որպես տեխնիկական մասնագետ չպետք է քննադատի իր ժամանակակից հասարակական և տնտեսական հարցերը։ Նկարչական աշխատանքները պետք է ունենան ռացիոնալ֊ուտիլիտարիստական շեշտ, պետք է լինեն խոհեմ, հասկանալի և էներգետիկ։

Սա ստեղծելու համար նկարների հիմնական տարրերը հանդիսանում էին սուր ծայրերը և 3 գույներ՝ կարմիր, դեղին և կապույտ, իսկ հավելյալ գույներ էին հանդիսանում սևը և սպիտակը ։

image:Rietveld chair 1.JPG|Դե ստիլ ոճի աթոռը
image:Cafe De Unie.jpg|Դե ստիլ սրճարան
image:Ciné-dancing Strasbourg - Theo van Doesburg060611 006.jpg|Ստրասբուրգ, 1926 թվական

Ճարտարապետության և դիզայնի մեջ այս սկզբունքները կիրառելով՝ բացահայտվեց հասարակական֊գործառական մի կանոն․ կառուցումը արտահայտվում էր պատկերով, որը կարծես բարձրանում է գետնի տակից։ Դե ստիլ շարժման էսթետիկ և փիլիսոփայական պուրիզմը մեծ ազդեցություն թողեց 20-րդ դարի ճարտարապետության վրա, սկզբում բաուհաուզի միջոցով, որ Թեո վան Դեսբուրգը քարոզում էր 1921֊1923 թվականներին։ Այն շատ վառ կերպով հայտնվում էր Վոլտեր Գրոպիուսի, Միս վան դեր Ռոեի, Լե Կորբուզիեի, Էրիկ Մենդելսոնի, Բրունո Տաուտի աշխատանքներում։

## Տես նաև
* Աբստրակցիոնիզմ
* Կոնստրուկտիվիզմ

## Ծանոթագրություններ

Կատեգորիա:Ավանգարդիզմ
Կատեգորիա:Արվեստի ոճեր
Կատեգորիա:Ճարտարագիտություն
Արոսենի պարսկական

**Արոսենի պարսկական** (), վարդազգիների ընտանիքի, արոսենի ցեղի բույս։
## Նկարագրություն
Փոքր ծառ կամ թուփ է, 4-6 մ բարձրությամբ։ Բողբոջները թեթևակի աղվամազապատ են։ Տերևները կաշվեկերպ են, էլիպսաձև, երկարավուն կամ կլորա-էլիպսաձև, 5,5-8,5 սմ երկարությամբ ՝ և 3,5-8,5 սմ լայնությամբ, 4-6 բլթականի, տերևաթիթեղի գագաթնային մասում սեղանաբլթակավոր, վերևի կողմից մերկ, ներքևի կողմից պատված սպիտակ-թաղիքանման աղվամազով, սուր ատամնաեզր, 5-7 կողմնային ջղերով։ Ծաղկաբույլերը սակավածաղիկ են։ Ծաղկակիրը ծաղկման ժամանակ աղվամազապատ է, այնուհետև մերկանում է։ Պսակաթերթիկները սպիտակ են, հիմքում սեղմված։ Պտուղը գնդաձև է կամ երկարավուն, կապտակարմրավուն, ծաղկում է հունիսին, պտուղները հասունանում են սեպտեմբերին։

## Տարածվածություն
Տարածված է Կովկասում, Միջին Ասիայում, Հյուսիսային Իրանում։
Հայաստանօ տարածքում հանդիպում է Արարատյան դաշտի նախալեռնային գոտում (Գեղարդ), Սևանի ավազանում, Վայքում, Զանգեզուրում և Մեղրիում, ամենուրեք միջին և վերին լեռնային գոտիներում, ծովի մակերևույթից 1300-2400 մ բարձրություններում, բաց, քարքարոտ լանջերում, գիհուտներում, թփուտներում, երբեմն՝ անտառներում։

## Կիրառություն
Բարձր դեկորատիվ, դիմացկուն տեսակ է։
Էկոլոգիական տիպը XI: Մշակության հավանական շրջանները 1 -32։
## Ծանոթագրություններ

Կատեգորիա:Արոսենի
Subaru BRZ

230px|right|subaru BRZ
**Subaru BRZ,** կոմպակտ սպորտային հետշարժական սպորտային ավտոմեքենա, թափքում երկդռնանի կուպե, մշակված և արտադրված Սուբարու և Տոյոտա ընկերությունների հետ համատեղ, պաշտոնապես ներկայացվել է 2011 թվականին Տոկիոյի ավտոսրահում։ BRZ֊ը հապավում է բաղկացած Boxer, Rear Wheel Drive, Zenith անվանումներից. Մոդելը վաճառվում է 3 տարբեր բրենդների տակ՝ Տոյոտա (Toyota 86 Ճապոնիայում, Ավստրալիայում, Հյուսիսային Ամերիկայում, Հյուսիսային Աֆրիկայում, Toyota GT-86 Եվրոպայում, Toyota FT-86 Նիկարագուայում և Յամայկայում, Սուբարու (Subaru BRZ) և Սցիոն (Scion FR-S).

## Տեխնիկական բնութագրիչներ
Ավտոմեքենան կառուցված է Սուբարու Իմպրեզայի մոդիֆիկացված հենահարթակի վրա։ Սպորտային ավտոմեքենան ունի ծանրության ցածր կենտրոն, որն տեղադրված է 460 մմ բարձրության վրա, շնորհիվ օպոզիտային շարժիչի և վարորդի ու ուղևորի ցածր նստեցվածքի, ինչպես և շարժիչը, որը տեղակայված է առավելագույնս ներքև ու հետ։ Ուժային ագրեգատի դերում օգտագործվում է մթնոլորտային չորսցիլինդրային օպոզիտային բենզինային շարժիչ՝ վառելիքի ուղիղ ներարկմամբ, աշխատանքային 2լ ծավալով, 200 ձիաուժ հզորությամբ (7000 պտ/վրկ) 6400-6600 պտ/ր). Շարժիչի հիմքում վերցրված է Subaru FA20-ի ճախարակը, Toyota D-4S֊ի ճախարակների գլանի գլխիկները։
* Առավելագույն արագություն ՝ 226 կմ/ժ 	
* 0 - 100 կմ/ժ ՝ 7.6 վրկ 	
* 0 - 400 մ ՝ 15.5 վրկ 	
* Վառելիքի ծախս՝ 7.8 լ 
* Արտանետումները՝ CO2 181 գր/կմ

## Subaru BRZ GT300
2011 թվականին դեկտեմբերի սկզբին Սուբարու ընկերությունը ներկայացրեց Սուբարու BRZ GT300֊ը, որը հատուկ ստեղծված է մրցարշավների համար։ Սուբարուի ավտոարտադրողը մինիմալացրեց տարբերությունները սերիական BRZ֊ի և GT300֊ի տարբերակների միջև։ Նոր մրցարշավային սպորտային ավտոմեքենա BRZ GT300֊ը 2012 թվականից մրցում է ճապոնական Super GT տարբերակի հետ GT300 կարգում և այդ մրցարշավում փոխարինեց Legacy B4֊ին։ Այս տարբերակի առանձնահատկությունը մաքսիմալ ուժգնության սահմանափակման մեջ է մինչև 300 ձիաուժ հզորությամբ։

## Ծանոթագրություններ

Կատեգորիա:Սպորտային ավտոմեքենաներ
Չմենի հաճելի

**Չմենի հաճելի** (), վարդազգիների ընտանիքի, չմենի ցեղի բույս։

## Նկարագրություն
Տերևաթափ թուփ է, մինչև 1 մ բարձրությամբ, ծռմռված ճյուղերով, որոնք երիտասարդ տարիքում ծածկված են խիտ, թաղիքանման աղվամազով, ավելի ուշ մերկանում են, ստանալով բալակարմիր գունավորում։ Տերևները ներքևի կողմից սպիտակ թաղիքապատ են, վերևի կողմից կապտականաչավուն, կլորավուն կամ լայն ձվաձև, բավականին մանր, մոտ 1 սմ երկարությամբ, փոսիկավոր գագաթով կամ սրածայր։ Ծաղիկները խմբված են խիտ, ճյուղավորված վահաններում։ Հիպանթիումը սպիտակ թաղիքավոր է։ Պտուղները վառ կարմիր են, համարյա գնդաձև, մերկ, երկուական, յուրաքանչյուրը մեկ կորիզով։

## Տարածվածություն
Տարածված է Կովկասում, Փոքր Ասիայում, Միջին Ասիայում, հյուսիսարևելյան Չինաստանում։ Հանդիպում է մեր հանրապետության հյուսիսարևելյան և կենտրոնական շրջաններում, Սևանի ավազանում, Զանգեզուրում, որտեղ աճում է ստորինից մինչև վերին լեռնային գոտիներում, քարքարոտ լեռնալանջերում։

## Կիրառություն
Խորհուրդ է տրվում փորձարկել կանաչապատման բնագավառում։

## Ծանոթագրություններ

Կատեգորիա:Վարդազգիներ
Դակոտա Գոյո

**Դակոտա Էվերի Գոյո** (, ), կանադացի դերասան։

## Կենսագրություն
Դակոտա Էվերի Գոյոն ծնվել է 1999 թվականի օգոստոսի 22-ին, Տորոնտո քաղաքում։ Ծնողներն են ֆոտոմոդել Դեբրա Գոյոն և ինժեներ Դեյվիդ Գոյոն։ Ունի երկու ավագ եղբայր՝ Դալասը և Դևոնը։

Դակոտան նկարահանվել է գովազդներում դեռ շատ վաղուց։ Առաջին անգամ ֆիլմում է նկարահանվել 2005 թվականին։ Դարձել է հանրաճանաչ «Կենդանի պողպատ» ֆիլմի շնորհիվ, որտեղ կատարել է Մաքս Կենտոնի դերը (2011 թվական)։

## Նոմինացիաներն ու մրցանակները

## Ֆիլմագրություն

## Ծանոթագրություններ

Կատեգորիա:Կանադացի դերասաններ
Կատեգորիա:«Երիտասարդ դերասան» մրցանակի դափնեկիրներ
Կատեգորիա:Կանադացի կինոդերասաններ
Կատեգորիա:Կանադացի հեռուստատեսային դերասաններ
Արմեն Գևորգյան (ֆինանսիստ)

**Արմեն Հենրիկի Գևորգյան** (), ՀՀ պետական գործիչ։

## Կրթություն
* 1972-1977 թթ. - սովորել և ավարտել է Երևանի Կ. Մարքսի անվան պոլիտեխնիկական ինստիտուտի տեխնիկական կիբեռնետիկայի ֆակուլտետը՝ Էլեկտրոնային հաշվիչ մեքենաների ինժեներ-էլեկտրիկի որոկավորմամբ։
* 2004 թ. - ավարտել է Մոսկվայի Տնտեսագիտության և հակաճգնաժամային կառավարման ինստիտուտը՝ արբիտրաժային կառավարչի որակավորմամբ։

## Աշխատանքային գործունեությունը
* 1977-1980 թթ. - Երևանի Կ. Մարքսի անվան պոլիտեխնիկական ինստիտուտի զոնալ ուսանողական շինարարական ջոկատների հրամանատար։
* 1977-1980 թթ. - եղել է Ղազախական ԽՍՀ-ում Երևանի Կ. Մարքսի անվան պոլիտեխնիկական ինստիտուտի տեխնիկական կիբեռնետիկայի ֆակուլտետի ԼԿԵՄ կոմիտեի քարտուղար։
* 1980-1984 թթ. – աշխատել է Երևանի Կ. Մարքսի անվան պոլիտեխնիկական ինստիտուտի տեղեկատվական հաշվողական կենտրոնում որպես ավագ ինժեներ։
* 1981 թ. - ՌՍՖՍՀ Գագարին քաղաքում եղել է Հայաստանի հանրապետական ուսանողական շինարարական ջոկատի հրամանատար։
* 1982-1984 թթ. – աշխատել է Կիսահաղորդչային տեխնիկայի և մետաղակերամիկայի հատուկ կոնստրուկտորական բյուրոյում որպես ավագ ինժեներ։
* 1984-1990 թթ. – ՀԿԿ Երևանի Լենինյան շրջանային կոմիտեի կուսակցական հանձնաժողովի նախագահ, կազմակերպական բաժնի հրահանգիչ, այնուհետև՝ արդյունաբերության և տրանսպորտի բաժնի հրահանգիչ։
* 1990-1993 թթ. - «Տրանզիստոր» գիտաարտադրական միավորման արտաքին տնտեսական համագործակցության բաժնի պետ։
* 1990-1992 թթ. - Հայաստանի ռազմական արդյունաբերության ձեռնարկությունների ասոցիացիայի գործադիր տնօրեն։
* 1993-2013 թթ. - ՌԴ ՄՈսկվա քաղաքում զբաղվել է ձեռնարկատիրական գործունեությամբ քիմիական և էլեկտրոտեխնիկական ապրանքների արտադրության և մատակարարման ոլորտում։
* 2010-2011 թթ. - «Էլեկտրասարք» ԲԲԸ տնօրենների խորհրդի նախագահ։
* 2007-2011 թթ. – ՀՀ բնապահպանության նախարարության բնապահպանական պետական տեսչության պետի տեղակալ։
* 2013 թ. հուլիսի 22-ին ՀՀ վարչապետի որոշմամբ նշանակվել է Հայաստանի Հանրապետության կառավարությանն առընթեր պետական եկամուտների կոմիտեի աշխատակազմի ղեկավար։
* 2014 թ. մայիսի 30-ին ՀՀ վարչապետի որոշմամբ ազատվել է Հայաստանի Հանրապետության կառավարությանն առընթեր պետական եկամուտների կոմիտեի աշխատակազմի ղեկավարի պաշտոնից՝ մարմնի վերակազմակերպման և կառուցվածքային փոփոխության հետևանքով առաջացած նոր պաշտոններում նշանակում չկատարելու համար։
* 2014-2015 թթ. - ՀՀ ֆինանսների նախարարության աշխատակազմի ղեկավարի տեղակալ։
* 2015 թ. մարտի 5-ին ՀՀ վարչապետի որոշմամբ նշանակվել է Հայաստանի Հանրապետության ֆինանսների նախարարի տեղակալ։
* 2016 թվականի հոկտեմբերի 17-ին ՀՀ վարչապետի որոշմամբ ազատվել է Հայաստանի Հանրապետության ֆինանսների նախարարի տեղակալի պաշտոնից։

## Պարգևներ
* Ղազախական ԽՍՀ Գերագույն խորհրդի պատվոգիր։
* Անանիա Շիրակացու մեդալ (2015)

Ամուսնացած է, ունի երկու զավակ։ Անկուսակցական է։

## Ծանոթագրություններ

Կատեգորիա:Հայաստանի պետական գործիչներ
Կատեգորիա:ՀՊՃՀ շրջանավարտներ
Կատեգորիա:Անանիա Շիրակացու մեդալակիրներ
Աշխարհը լավն է

**Աշխարհը լավն է** (), բրազիլական հեռուստանովել։ Ստեղծվել է «Ռեդե Գլոբո» հեռուստաընկերության կողմից։ Հեռարձակվում է 2016 թվականի հունվարի 18-ից փոխարինելով Վտանգավոր կապեր (մինիսերիալ)ին։ Հեռուստասերիալը բրազիլիայում պետք է ցուցադրվեր 2015 թվականին սակայն ինչ-ինչ պատճառներով դեբյուտը հետաձգվեց։ Սցենարը հիմնված է բրազիլական ամենահայտնի հեքիաթներից մեկի հիման վրա։

## Սյուժե
Հիմնականում վերաբերվում է հասարակությանը և շրջապատող աշխարհին հեռուստասերիալում չկա ոչ մի բացասական բան, միայն բարություն և կատարյալ մարդիկ։ Այս հեռուստասերիալը չի ցուցադրում վատը։ Ցուցադրում է միայն լավը, հույս ունենալով որ դրանից մարդիկ և ամենակարևորը աշխարհը ավելի բարի կդառնա։

## Համաշխարհային ցուցադրություն

Կատեգորիա:Բրազիլական հեռուստասերիալներ
Անաշխատ փողեր

**Անաշխատ փողեր** (, բրազիլական հեռուստանովել։ Ստեղծվել է «Ռեդե Գլոբո» հեռուստաընկերության կողմից։ Սերիալի սցենարիստը Գլորիա Պերեզն է, հեռուստասերիալը նկարահանված է 1975 թվականի «Գլոբոյի» արտադրած Անաշխատ փողեր սերիալի սցենարի վերականգմամբ։ Գլորիան իմանալով որ 1975 թվականին այդ սերիալը մեծ հաջողություն է ունեցել, որոշում է վերակառուցել սցենարը և նկարել նոր տարբերակը։ Հեռուստասերիալը Գլորիան գրել է իր մեծ ուսուցիչ Ժանետ Կլեռի օգնությամբ։

## Սյուժե
Անաշխատ փողեր սերիալը պատմում է Խոսե Կառլոս Մորենոյի մասին, ով խեղճ տաքսու վարորդ է։ Մի օր պատահական նրա տաքսու մեջ մոռանում են գումարի մի հսկա քսակ, որը գտնելով Խոսեն դառնում է գողացված գումարներ հափշտակող և ընկնում քրեական հետախուզության մեջ։

## Համաշխարհային ցուցադրություն

## Ծանոթագրություններ

Կատեգորիա:Բրազիլական հեռուստասերիալներ
Ժան-Միշել Թիերի

**Ժան-Միշել Թիերի** (, ), ֆրանսիացի բժիշկ և արվեստաբան։ Ժ. Թիերին մասնագիտացած էր բյուզանդագիտության և հայկական արվեստի ուղղությամբ։

## Կենսագրություն
Ծնվել է 1916 թ. օգոստոսի 13-ին ֆրանսիական Բանեիեր-դե-Լյուշոն (Bagnères de Luchon) ավանում։ Սովորել է և իր մասնագիտական կրթությունն ստացել Փարիզում։ 1989 թ. հրատարակված Հայկական արվեստ ("Armenian Art") գրքի համահեղինակն է, գրել է մեծ թվով գիտական հոդվածներ հայկական արվեստի վերաբերյալ, հատկապես Ճարտարապետության։

## Աշխատանքները
* Thierry, Jean-Michel (1989). *Armenian Art*. New York: Harry N. Abrams. ISBN&nbsp;0-8109-0625-2.&nbsp;
* &#x7C;access-date= requires &#x7C;url= (help)
* &#x7C;access-date= requires &#x7C;url= (help)
* Eglises et couvents du Karabagh
* Monuments arméniens du Vaspurakan
* Les Arts arméniens
* Le Couvent arménien d'Horomos
* La Cathédrale des Saints-Apôtres de Kars, 930-943

## Քաղվածքներ

## Արտաքին հղումներ
* (French) Jean-Michel Thierry on ACAM's biographies of authors
* (French) Jean-Michel Thierry de Crussol on Bibliomonde biographies of authors

Կատեգորիա:Հայագիտություն
Կատեգորիա:Ֆրանսիացի արվեստաբաններ
Կատեգորիա:Ֆրանսիացի բժիշկներ
Կատեգորիա:Ֆրանսիացի հայագետներ
Ումնումզաան

250px|մինի|Ումնումզաանի 20 տարբերակներից մեկը, CPM S30V պողպատե շեղբով և տիտանե բռնակով։
**Ումնումզաան** (), ԱՄՆ Այդահո նահանգի Բոյսե քաղաքի Chris Reeve Knives ընկերության ստեղծած ծալովի դանակ։ Նախագծել է Քրիս Ռիվը։ «Ումնումզաան» անվանումը զուլուսերեն նշանակում է «ընտանիքի ավագ» կամ «Ղեկավար» (խոսակցական), ի պատիվ Քրիս Ռիվի ծննդյան վայրի՝ Հարավային Աֆրիկայի։

Ումնումզաանում օգտագործվում է Chris Reeve Integral Lock, որը ֆրեյմ լոքի զարգացրած տեսակն է։ Այս կողպեքի սկզբնական տարբերակը մշակել է Ռիվը 1987 թվականին, այն օգտագործվել է Sebenza դանակում։ Այս կողպեքում օգտագործվում է տափակ տիտանե շերտ, որը սեղմում է շեղբը։ Մետաղյա շերտի ծայրին կա կերամիկական գնդակ, որը երկու նպատակ ունի. դա միջադիր է կողպեքի շերտի և բացված շեղբի հակառակ կողմի միջև, ինչպես նաև օգնում է կանխել դանակի պատահական բացվելը։

Ումունզմանի դարձման մեխանիզմը իրագործվում է պտուտակի և բութակի միջոցով, իսկ ֆոսֆորացված բրոնզե անցքերով տափօղակները պաշտպանում են շեղբը շարժից։ Անցքերը հարկավոր են շփման մակերեսը փոքրացնելու համար։ Բացի այդ անցքերի արանքում հավաքված յուղը երկարացնում է դանակի ծառայությունը.։

Շեղբի հիմքի ելուստները օգտագործվում են այն բացելու համար, նաև որպես արգելակող բութակ, որը շեղբի բաց դիրքում ֆիքսվելու ժամանակ դեմ է առնում տիտանե դաստապանին։ Յուրաքանչյուր ելուստին հագցված է պնդօղակ, որը ծառայում է  հարվածը մեղմելու համար և բացվելիս թուլացնում է աղմուկը։

Առաջին անգամ հարվածամեղմիչի այս ձևը օգտագործվել է Grant and Gavin Hawk դանակներ արտադրող ընկերության դիզայներների կողմից, և այժմ Ումնումզաանում օգտագործվում է նրանց համաձայնությամբ։

right|thumb|Ումնումզաանի 20 տարբերակներից մեկը փակված վիճակում

Ումնումզաանի բնութագիրը
* Շեղբի նյութը՝ պողպատ CPM S30V
* Մխում՝ 58-59 RC
* Շեղբի մշակումը՝ Stonewash
* Շեղբի երկարություն՝ 93,3 մմ
* Շեղբի հաստություն՝ 93,3 մմ
* Դաստապանի երկարություն՝ 121 մմ
* Դաստապանի նյութ՝ տիտան 6AI4V
* Գարնիտուր՝ չժանգոտող մետաղ 303
Ումնումզաանը 2008 թվականին ներկայացվել է Բլեյդ () ամսագրի ցուցահանդեսում և ստացել է «Մի խոսքով, սա տարվա դանակ է» մրցանակ։

## Ծանոթագրություններ

Կատեգորիա:Դանակներ
Կորյուն Հակոբյան (պետական գործիչ)

**Կորյուն Հրանտի Հակոբյան** (), ՀՀ պետական գործիչ, ՀՀ վարչապետի խորհրդական։

## Կրթություն
*1970-1975 թթ. - սովորել և ավարտել է Երևանի Կ. Մարքսի անվան պոլիտեխնիկական ինստիտուտը։

## Աշխատանքային գործունեություն
*1975-1986 թթ. - աշխատել է Սոթքի ոսկու հանքում որպես լեռնային վարպետ, բաց հանքի պետի տեղակալ, գլխավոր ինժեներ, պետ, կուսկոմիտեի ազատված քարտուղար, հանքի տնօրեն։
*1986-1987 թթ. - «Հայոսկի» արտադրական միավորման գլխավոր ինժեների տեղակալ։
*1987-1991 թթ. - ՀԿԿ Վարդենիսի շրջանային կոմիտեի երկրորդ քարտուղար
*1991 թ. - «Սպուտնիկ» հատուկ կապի ձեռնարկության տնօրենի տեղակալ։
*1991-1992 թթ. - աշխատել է «Հայգունմետգիտ» նախագծային ինստիտուտում՝ որպես գլխավոր մասնագետ։
*1992-1993 թթ. - «Հայմետալուրգիմպեքս» ֆիրմայի փոխտնօրեն, ապա՝ տնօրեն։
*1993-1995 թթ. - ՀՀ ընդերքի պետական վարչության պետի տեղակալ։
*1995-2001 թթ. - ՀՀ Բնապահպանության նախարարի տեղակալ։
*2001-2002 թթ. - ՀՀ արտադրական ենթակառուցվածքների գործունեությունը համակարգող նախարարի տեղակալ։
*2002-2005 թթ. - Հայաստանի Հանրապետության վարչապետի խորհրդական։
*2005 թ. - ՀՀ առևտրի և տնտեսական զարգացման նախարարի խորհրդական։
*2005-2008 թթ. - ՀՀ առևտրի և տնտեսական զարգացման նախարարության ՀՀ կոնցեսիոն գործակալության պետ։
*2009-2015 թթ. - ՀՀ էներգետիկայի և բնական պաշարների նախարարության կոնցեսիոն գործակալության պետ, ապա՝ ընդերքի տրամադրման գործակալության պետ։
*2015 թ. - «ՌԱԿԵ» ՍՊԸ՝ գլխավոր տնօրեն։
*2015 թ. նոյեմբերի 27-ին ՀՀ վարչապետի որոշմամբ նշանակվել է Հայաստանի Հանրապետության վարչապետի խորհրդական։

## Պարգևներ
*ՀՀ ՊՆ «Մարշալ Բաղրամյան» մեդալ (2004)։

Ամուսնացած է, ունի երեք երեխա։ Կորյուն Հակոբյանը ՀՀ վաստակավոր մանկավարժ Հրանտ Հակոբյանի որդին է, ՀՀ Սփյուռքի նախարար Հրանուշ Հակոբյանի եղբայրը։

Հայաստանի հանրապետական կուսակցության անդամ է։

## Ծանոթագրություններ

Կատեգորիա:Հայաստանի պետական գործիչներ
Կատեգորիա:Հայ մետալուրգներ
Կատեգորիա:Հայ քաղաքական գործիչներ
Գուդեայի գլուխ

**Գուդեայի գլուխ** (), հին շումերական Լագաշ քաղաք-պետության թագավոր Գուդեայի ( թագավորել է մ. թ. ա. 2144 - 2124) դիորիտե դիմաքանդակը, որը ընդգրկված է եղել Մարիո դե Սայասի հավաքածուում։ 1978 թվականին նա հավաքածուն նվիրաբերել է Մադրիդի Պրադո թանգարանին, սակայն նախարարական հրամանով 1979 թվականի փետրվարի 9-ից որպես ցուցանմուշ այն ներկայացվել է Մադրիդի ազգային հնագիտական թանգարանում 1978/71/3 համարի ներքո։

## Նկարագրություն
Գլուխը պատկանել է ամբողջական քանդակի, պատրաստվել է հարթ դիորիտից, ունի արտահայտիչ դիմագծեր, քթի կզակի և ականջների հատվածը վնասված է։

մինի|ձախից
## Ծանոթագրություններ

## Արտաքին հղումներ
* Cabeza con turbante de Gudea de Lagash 
* El apogeo de Lagash 

Կատեգորիա:Մադրիդի ազգային հնագիտական թանգարանի նմուշներ
Կատեգորիա:Շումերական մշակույթ
Ամջադ Խան

**Ամջադ Խան** (հինդի` अमजद ख़ान, ամբողջական անունը` Ամջադ Զաքարիա Սինգհ Խան, ), հնդիկ թատրոնի և կինոյի դերասան, ռեժիսոր։ Իր ստեղծագործական կյանքի 20 տարիների ընթացքում նկարահանվել է մոտ 165 կինոնկարում։ Արժանացել է Filmfare Awards մրցանակի։

## Կենսագրություն
Ամջադ Խանը ծնվել է Մումբայում, փեշավարցու ընտանիքում։ Նրա հայրը հռչակավոր դերասան Ջայանթն է։ Ամջադ Խանի եղբայրները՝ Իմթիազ Խանը և Ինայաթ Խանը նույնպես դերասաններ էին։ Ամջադն ավարտել է Մումբայի Սուրբ Թերեզայի միջնակարգ դպրոցը։ Ուսանողական տարիներին ընտրվել է ուսանողական խմբակի գլխավոր քարտուղար։ Մինչ կինոնկարահանման հրապարակում հայտնվելը, Ամջադ Խանը թատրոնի դերասան էր։

1957 թվականին պատանի Ամջադը «Դելին արդեն մոտ է» դրամայում խաղացել է նկարչի դեր։ 1960-ական թվականների վերջում նկարահանված «Աստված և սեր» ֆիլմում կատարել է ծառայի ոչ մեծ դեր։ 1975 թվականին Ամջադ Խանին առաջարկվեց նկարահանվել Ռամեշ Սիպպիի «Վրեժ և օրենք» ֆիլմում ` ավազակապետ Գաբար Սինգհի դերում։ Այդ կերպարը կերտելու նպատակով Ամջադն սկսեց ուսումնասիրել և կարդալ իրական ավազակների կյանքի մասին պատմող գրքեր և այլ նյութեր։ Ֆիլմն ունեցավ շռնդալից հաջողություն։ Նրա խաղընկերներն էին Ամիթաբհ Բաչչանը, Դհարմենդրան, Սանջիվ Կումարը, Հեմա Մալինին, Ջայա Բհադուրին և այլ բոլիվուդյան աստղեր։ Ամջադ Խանն այնքան բնական ու հիանալի վարպետությամբ էր կերտել ավազակի կերպարը, որ միանգամից դարձավ հանրաճանաչ։ Նա սկսեց ստանալ ֆիլմերում նկարահանվելու բազմաթիվ առաջարկներ և հետագա 17 տարիների ընթացքում աշխատում էր առանց դադարի։ Հիմնականում նրան առաջարկում էին չարագործի դերեր։ Հետագա նրա աշխատանքներից են «Շախմատիստները» (1977 թ.), «Քո թարթիչների ստվերի ներքո» (1977 թ.), «Երդումներ և խոստումներ» (1978 թ.), «Ճակատագրի տիրակալը» (1978 թ.), «Սամրատ» (1982 թ.) և այլ ֆիլմեր։

1986 թվականին Բոմբեյ-Գոա ավտոճանապարհին Ամջադ Խանը ենթարկվել է ավտովթարի, որի պատճառով հայտնվել էր կյանքի համար վտանգավոր իրավիճակում։ Դեղանյութերը, որոնք նա ընդունում էր բուժման նպատակով, առաջացրին քաշի հետ կապված լուրջ խնդիրներ։

## Անձնական կյանքը
1976 թվականին Ամջադ Խանն ամուսնացել է Շեյլա Խանի հետ և ունեցել երեք երեխա՝ երկու որդի և մեկ դուստր։ Նա մահացել է 1992 թվականի հուլիսի 27-ին՝ սրտի անբավարարությունից։ Հուղարկավորությանը ներկա էին բոլիվուդյան բոլոր աստղերը։ Ամջադ Խանի որոշ ֆիլմեր, որոնց նկարահանումն ավարտվել էր դեռևս նրա կենդանության օրոք, թողարկվել են նրա մահվանից հետո։

## Մասնակի ֆիլմագրությունը

## Ծանոթագրություններ

## Արտաքին հղումներ
* Amjad Khan biography 

Կատեգորիա:Թատրոնի դերասաններ
Կատեգորիա:Հնդիկ դերասաններ
Կատեգորիա:Հնդիկ կինոդերասաններ
Կատեգորիա:Հնդիկ կինոռեժիսորներ
Կատեգորիա:Հնդիկ ռեժիսորներ
Տեսուչի այցելությունը (2015, հեռուստաֆիլմ)

**Տեսուչի այցելությունը** (An Inspector Calls) 2015 թվականի թրիլեր ժանրի բրիտանական հեռուստաֆիլմ է նկարահանված Այսլինգ Վալշի (Aisling Walsh) կողմից, պրոդյուսերն է Հովարդ Էլլան (Howard Ella) : Գլխավոր դերում հանդես է եկել Դավիդ Տյուլիսը (David Thewlis): Սյուժեն հիմնված է Ջոն Բոյնթոն Պրիստլիի համանուն ներկայացման վրա։ Պատմության կենտրոնում խորհրդավոր տեսուչ է, որը հետաքննության նպատակով հարցաքննում է մեծահարուստ Բիրլինգ ընտանիքի անդամներին և նրանց ընթրիքի հյուրին՝ կապված երիտասարդ կնոջ ինքնասապանության հետ։  Ֆիլմն առաջին անգամ հեռարձակվել է 2015 թվականի սեպտեմբերի 13-ին BBC One հեռուսաալիքի եթերում։

## Սյուժեն
Իրադարձությունները տեղի են ունենում Առաջին աշխարհամարտի նախաշեմին՝ 1912 թվականին և ներառում են անգլիացի հարուստ Բիրլինգ ընտանիքի տոնական ընթրիքի երեկոն։ Տոնակատարությունը ընդհատվում է ոստիկանության տեսուչ Գուլի ժամանումով, որը հետաքննում է նոր տեղի ունեցած տեղացի երիտասարդ կնոջ ինքնասպանությունը։ Տեսուչի կողմից ընթրիքի յուրաքանչյուր անդամի հարցաքննությունը երևան է հանում, որ նրանք բոլորը ակամա մասնակցություն են ունեցել կատարված ողբերգությանը։

## Դերակատարները
* Դավիդ Տյուլիսը Տեսուչ Գուլի դերում
* Սոֆի Ռանդլը Եվա Սմիթ / Դեյզի Ռենտոն / Միսիս Բիրլինգ / Ալիս Գրեյ դերերում
* Խլոյե Պիրիեն Շեյլա Բիրլինգի դերում
* Ֆին Կոլեն Էրիկ Բիրլինգի դերում
* Միրանդա Ռիչարդսոնը Սիբիլ Բիրլինգի դերում
* Կեն Սթոթը Արթուր Բիրլինգի դերում
* Կայլ Սոլլերը Ջերալդ Կրոֆտի դերում
* Լուսի Չապպելը Էդնայի դերում
* Ֆլորա Նիկոլսոնը Միս Ֆրանսիսի դերում
* Գարի Դավիսը Ալդերման Մեգարտիի դերում
* Վանդա Օպալինսկան Չարիթի Լադիի դերում

## Ծանոթագրություններ

Կատեգորիա:2010-ականների անգլերեն ֆիլմեր
Կատեգորիա:2010-ականների բրիտանական ֆիլմեր
Կատեգորիա:2015 ֆիլմեր
Կատեգորիա:Բրիտանական դետեկտիվ ֆիլմեր
Կատեգորիա:Ֆիլմեր, որոնց գործողությունները տեղի են ունենում 1912 թվականին
Իսլամը Լիտվայում

**Իսլամը Լիտվայում**, սակավաթիվ կրոններից է՝ Լիտվայում։ Լիտվայում մուսուլմանների մշտական ներկայությունը սկսվել է 14-րդ դարից, եւ այն կապված է եղել հիմնականում թաթարների հետ։ 
Լիտվայում կան հինգ մզկիթներ։ Այժմ Լիտվայում ապրում են 7000 թաթարներ և դավանում ՝ իսլամ։

## Արտաքին հղումներ
* http://www.islamas.lt  
* http://www.musulmonai.lt  
* http://mosqueedelituanie.over-blog.com 
* Сайт о исламе  

Կատեգորիա:Իսլամ ըստ երկրի
Կատեգորիա:Կրոնը Լիտվայում
Սերգեյ Ներսիսյան

**Սերգեյ Ռուբենի Ներսիսյան** (հունվարի 10, 1924, Ստեփանավան - նոյեմբերի 22, 1992, Երևան), հայ ճարտարապետ, ՀԽՍՀ վաստակավոր ճարտարապետ (1971)։ Հայաստանի ճարտարապետների միության անդամ (1955)։

## Կենսագրություն
1951 թվականին ավարտել է Երևանի պոլիտեխնիկական ինստիտուտը և նույն թվականից աշխատանքի է անցել Հայարդնախագիծ, 1961-1992 թվականներին՝ Երևաննախագիծ ինստիտուտներում։

## Ստեղծագործություններ
Ներսիսյանի և համահեղինակների նախագծերով Երևանում կառուցվել են՝
* Գրապալատի համալիրը (1960)
* Ճոպանուղին (1967)
* Մետրոպոլիտենի «Սասունցի Դավիթ» կայարանը (1980)
* Տաշքենդում կառուցապատվել է թաղամաս (1989)
* Չափագրել է հայկական ճարտարապետական հուշարձաններ
* Երևանի №1 միկրոշրջանի Մայակովսկի փողոցի բնակելի շենքեր
* Երևանի Թամանցիների և Կալինինի փողոցների բնակելի շենքեր
* Ֆինանասների նախարարության բնակելի շենք Լենինի պողոտայում
* Երևանի Ջերմաէլեկտրակենտրոնի բնակելի շենք Տերյան փողոցում
* «Սովետական Հայաստան» թերթի բնակելի շենք Նալբանդյան փողոցում
* Հայգազշինի լաբորատոր-արտադրական կորպուս Երևանում
* Կոնյակի գործարանի կուպաժավnրման կորպուս Երևանում
* Երևանի մանկական ֆուտբոլային դպրոց
* Երևանի թիվ 1 ինտերնատ-դպրոց
* Լենինականի երկաթուղայինների բնակելի շենք

## Պարգևներ, մրցանակներ
* ՀԽՍՀ վաստակավոր ճարտարապետ, 1971 
* «Տարվա լավագույն կառույց» համամիութենական ստուգատեսի դափնեկիր, 1989 
* ԽԱՀՄ գեղարվեստի ակադեմիայի ոսկե մեդալ
* Հայրենական պատերազմի I աստիճանի շքանշան

## Պատկերասրահ

David of Sasun Metro Station 11 (1).jpg|Մետրոպոլիտենի «Սասունցի Դավիթ» կայարանը
Գրքի պալատի շենքի Տերյան փող. հատվածը, ArmAg.JPG|Գրքի պալատի շենքի Տերյան փողոցի հատվածը
Երևանի ճոպանուղի.jpg|Երևանի ճոպանուղի


## Ծանոթագրություններ

## Արտաքին հղումներ
* Սերգեյ Ներսիսյան

Կատեգորիա:Երևան քաղաքում մահացածներ
Կատեգորիա:ՀԽՍՀ վաստակավոր ճարտարապետներ
Կատեգորիա:ՀՊՃՀ շրջանավարտներ
Կատեգորիա:Հայ ճարտարապետներ
Կատեգորիա:Հայաստանի ճարտարապետների միության անդամներ
Կատեգորիա:Ստեփանավան քաղաքում ծնվածներ
Վրեժ Հակոբյան

**Վրեժ Հարությունի Հակոբյան** (), հայ դերասան, Հայաստանի արվեստի վաստակավոր գործիչ (2008 թ.)։

## Կենսագրություն
Վրեժ Հակոբյանը ծնվել է 1938 թվականին Հունաստանի Աթենք քաղաքում։ 1947 թվականին հայրենադարձել է։ Սովորել է Երևանի Հակոբ Պարոնյանի անվան միջնակարգ դպրոցում։ 1958-1962 թվականներին սովորել է Երևանի գեղարվեստա-թատերական ինստիտուտի դերասանական բաժնում՝ Արմեն Գուլակյանի արվեստանոցում։

Եղել է Երևանի Գաբրիել Սունդուկյանի անվան ազգային ակադեմիական թատրոնի դերասան, 1977 թվականին նշանակվել է թատրոնի փոխտնօրեն, 1982 թվականին՝ տնօրեն։ Հյուրախաղերով հանդես է եկել մի շարք արտասահմանյան երկրներում։ Եղել է ՀՀ մշակույթի նախարարության թատերարվեստի վարչության պետը, ղեկավարել է Երևանի Գաբրիել Սունդուկյանի անվան ազգային ակադեմիական թատրոնը, 2003-2013 թվականներին եղել է Երևանի Ալեքսանդր Սպենդիարյանի անվան օպերայի և բալետի ազգային ակադեմիական թատրոնի փոխտնօրենը։

## Ֆիլմեր
* «Կարինե», 1967
* «Մորգանի խնամին», 1969
* «Խաթաբալա», 1971
* «Մհերի արձակուրդային արկածները», 1973
* «Ժայռ», 1973
* «Երկունք», 1976
* «Արևիկ», 1978
* «Թռիչքն սկսվում է երկրից», 1980
* «Правила охоты. Штурм», (2015
* «Բրավո, վիրտուոզ», 2015

## Ներկայացումներ
* Ժուռնալիստ՝ «Լաբիրինթոս»
* Ռոդրիգո՝ Վիլյամ Շեքսպիրի «Օթելլո»
* Ռոբերտ՝ Վ. Դեմարի «Հիշիր վաղվա օրը»
* Սերոբ՝ Վրթանես Փափազյանի «Ժայռը»
* Արտակ Մոկաց՝ Դերենիկ Դեմիրճյանի «Վարդանանք»

1992 թվականին Շաքե Թուխմանյանի և Ժան-Պիեր Նշանյանի հրավերով մեկնել է ԱՄՆ, Վարդան Աճեմյանի անվան թատերախմբում խաղացել է մի շարք ներկայացումներում։
* Թադե՝ Հակոբ Պարոնյանի «Շողոքորթն»
* Կիպար՝ Հակոբ Պարոնյանի «Բաղդասար ախպար» 
* Վասիլ՝ Լևոն Շանթի «Ինկած բերդի իշխանուհին»

## Հեռուստասերիալներ
* «Դիմակահանդես», 2010
* «Դժվար ապրուստ», 2011-2013
* «Բախտաբեր», 2015

## Պարգևներ, մրցանակներ
* Հայաստանի արվեստի վաստակավոր գործիչ, 2008 թ.
* ՀՀ մշակույթի նախարարության ոսկե մեդալ
* ՀԹԳՄ ոսկե մեդալ
*Երևանի քաղաքապետարանի ոսկե մեդալ, 2014 թ.

## Ծանոթագրություններ

Կատեգորիա:Երևանի պետական գեղարվեստաթատերական ինստիտուտի շրջանավարտներ
Կատեգորիա:ՀՀ արվեստի վաստակավոր գործիչներ
Կատեգորիա:ՀՀ մշակույթի նախարարության ոսկե մեդալակիրներ
Կատեգորիա:Հայաստանի վաստակավոր արտիստներ
Կատեգորիա:Հայ դերասաններ
Մոնիկա Սպիր

**Մոնիկա Սպիր Մութզ** (), վենեսուելացի դերասանուհի, մոդել, Միսս Վենեսուելա 2004։ Մասնակցել է նաև Վենեսուելա Միսս Տիեզերք 2005-ին, որտեղ գրավել է 4-րդ տեղը։

## Նրա շքեղությունը
### Միսս Վենեսուելա 2004 թ.
Միսս Վենեսուելա 2004 դիմակահանդեսի ժամանակ Սպիրը հաղթել է ազգային թագը և ներկայացրել է Վենեսուելան, Միսս Տիեզերք 2005-ին։

### Միսս Տիեզերք 2005 թ.
Սպիրը ընդգրկվել է Top 5ում գիշերային զգեստի և լողազգեստի մրցույթից հետո։ Սակայն վերջնական հարցման փուլի ժամանակ նա սայթաքում է՝ պատասխանելով հարցերին։ Թագը տրվում է Միսս Մեքսիկային՝ Լաուրա Էլիզոնդոին։ Սպիրը գրավում է 4-րդ հորիզոնականը։

## Անձնական կյանքը
Սպիրի մոր ընտանիքը գաղթել է Գերմանիայից, հոր ընտանիքը ունի անգլիական ծագում։

2000 թվականին տեղափոխվում է Օռլանդո, Ֆլորիդա նահանգ։ Հայր՝ Ռաֆաելը, Siemens Westinghouse նախագծի ինժեներ է։ Նախքան «հինգերորդ տիեզերքի գեղեցկուհի» Սպիրը ստացել է բակալավրի աստիճան Կենտրոնական Ֆլորիդայի Համալսարանի թատրոնում։ Վերադառնալով Վենեսուելա՝ մասնակցել է ազգային դիմակահանդեսին։ Մասնակցելով «Միսս Վենեսուելա»ին` նա ստացել է հայտնիություն տիտղոսը։

Սպիրը ամուսնացել է Բրիտանական գործարար Թովմաս Հենրի Բերրի հետ 2008 թվականին հունվարին։ Նրանք ունեցել են աղջիկ երեխա
: Զույգն ամուսնալուծվել է 2012 թվականին։

Սպիրը ազատ տիրապետել է իսպաներենին, անգլերենին, ֆրանսերենին։

## Մասնագիտական կյանքը
Նորաձևության ասպարեզում ընդգրկվելուց հետո Սպիրը դարձավ առավել հայտնի դերասանուհի Վենեսուելայում։ Հեռուստասերիալներում խաղաց գլխավոր դերեր։ Նրա առաջին հեռուստասերիալը եղել է RCTV հեռուստաալիքով «Իմ առաջին զարմիկը», որը հաջողություն ունեցավ Վենեսուելայում և Հարավային Ամերիկայի այլ երկրներում։

2010 թվականին Սպիրը մասնակցել է Վենեվիսիոն ալիքի «Հրաշալի կինը» հեռուստասերիալում»։ Նա ստացել է դեր «Վայրի ծաղիկը» հեռուստասերիալում, որը ցուցադրվել է նաև Հայաստանում։ Ապրել է Մայամիում, աշխատել Տելեմունդոյում։

## Մահը
Հունվարի 6-ին, Սպիրը այցելում է իր ծննդավայր՝ Վենեսուելա, անցկացնելու արձակուրդը իր նախկին ամուսնու և իրենց 5-ամյա դստեր հետ։ Կարաբոբոյի մայրուղում նրանց մեքենան անսարք է դառնում և օգնության կարիք է լինում, մայրուղում կողոպտիչների կողմից Սպիրը և նրա նախկին ամուսինը սպանվում են, իսկ աղջկա ոտքին կրակում և վնասում են։ Ոստիկանությունը հաղորդում է, որ դեպքը տեղի է ունեցել երեկոյան ժամը 9-ին կամ 10-ին և գողերը փորձել են կողոպտել նրանց։ Մահվան վայրը եղել է Պուերտո Կաբելյոն։

## Ֆիլմագրություն

## Մրցանակներ եւ նոմինացիաներ

## Ծանոթագրություններ

Կատեգորիա:1984 ծնունդներ
Կատեգորիա:2014 մահեր
Կատեգորիա:Հրաձգային զենքից մահացածներ
Կատեգորիա:Սպանված դերասանուհիներ
Կատեգորիա:Սպանվածներ
Կատեգորիա:Վենեսուելացի դերասանուհիներ
Լաբորատորիա

մինի|Քաղցքեղի Կենսաբանության Ինստիտուտի աշխատանոց Չինաստանում
**Լաբորատորիա** (միջն. , ծագել է  «աշխատում եմ») կամ **աշխատանոց** — Սարքավորված տարածք, հարմարված հատուկ փորձերի և հետազոտությունների համար (քիմիական, ֆիզիկական, տեխնիկական, մեխանիկական, ֆիզիոլոգիական, հոգեբանական և այլն), սովորաբար բուհերի, գործարանների, դեղատների և այլ հաստատություններին կից։

* **Սանիտարական աշխատանոց** (վերլուծական կամ սանիտարական կայաններ) — Հիմնարկ, որը զբաղվում է տարատեսակ ուտելիքների, համային նյութերի և այլ սպառողական ապրանքների հետազոտությամբ, նրանց լավորակությունը և սանիտարական նորմերին համապատասխանությունը որոշելու նպատակով։
Սանիտարական և վերահսկողական կայանների տնօրինումը կատարվում է դեղագործների կամ քիմիկոսների կողմից։
* **Թռչող աշխատանոց** — ինքնաթիռ կամ թռչող սարք, որի վրա իրական թռիչքի պայմաններում փորձարկվում են շարժիչները, սարքերը, կառուցվածքի տարրերը և այլն։
* **Փորձարարական աշխատանոց** (փորձարարական կենտրոն) — աշխատանոց, որը հավատարմագրված է փորձարկումներ կատարել  տվյալ հավաստագրական համակարգերի պահանջներին համապատասխությունը որոշելու նպատակով :մինի|Քիմիական աշխատանոցի գործասեղան

Կատեգորիա:Լաբորատորիաներ
Սամվել Գալստյան

**Սամվել Սուրենի Գալստյան** (), ՀՀ պետական գործիչ, ՀՀ գյուղատնտեսության նախարարի տեղակալ (2003-2016)։

## Կրթություն
* 1969-1975 թվականներին սովորել և ավարտել է Հայկական գյուղատնտեսական ինստիտուտը՝ գիտնական-ագրոնոմի որակավորմամբ։

## Աշխատանքային գործունեությունը
* 1966-1972 թվականներին աշխատել է Քաղցրաշենի կոլտնտեսությունում որպես կոլտնտեսական։
* 1972-1975 թվականներին աշխատել է Քաղցրաշենի կոլտնտեսությունում որպես դաշտավարական բրիգադի բրիգադավար։
* 1975-1978 թվականներին աշխատել է Քաղցրաշենի կոլտնտեսությունում որպես գլխավոր գյուղատնտես։
* 1978-1984 թվականներին՝ ՀԽՍՀ գյուղատնտեսության մինիստրության Նարեկի խաղողապտղատնկարանային տնտեսության տնօրեն։
* 1984-1991 թվականներին՝ Քաղցրաշենի կոլտնտեսության վարչության նախագահ։
* 1989-1991 թվականներին՝ ԽՍՀՄ Գերագույն խորհրդի ժողովրդական պատգամավոր։
* 1991-1996 թվականներին՝ Արտաշատի շրջանային խորհրդի գործադիր կոմիտեի նախագահի տեղակալ։
* 1996-1998 թվականներին՝ Հայաստանի Հանրապետության Արարատի մարզպետի խորհրդական։
* 1998-2001 թվականներին՝ Հայաստանի Հանրապետության Արարատի մարզպետի աշխատակազմի ղեկավար։
* 2001 թվականին ՀՀ վարչապետի որոշմամբ նշանակվել է Հայաստանի Հանրապետության Արարատի մարզպետի տեղակալ։
* 2003 թվականին ՀՀ վարչապետի որոշմամբ նշանակվել է Հայաստանի Հանրապետության գյուղատնտեսության նախարարի տեղակալ, 2016 թվականին ազատվել է զբաղեցրած պաշտոնից։

## Պարգևներ
* ԽՍՀՄ «Աշխատանքային արիության համար» մեդալ։
* ԽՍՀՄ գյուղատնտեսության նվաճումների համար մեդալ։
* Անանիա Շիրակացու մեդալ։
* ՀՀ Ազգային ժողովի պատվո մեդալ։
* ՀՀ վարչապետի հուշամեդալ։

Ամուսնացած է, ունի չորս զավակ և յոթ թոռ։ Անկուսակցական է։

## Ծանոթագրություններ

Կատեգորիա:Հայ գյուղատնտեսներ
Կատեգորիա:Հայաստանի պետական գործիչներ
Կատեգորիա:Քաղցրաշեն գյուղում ծնվածներ
Կատեգորիա:Հուլիսի 13 ծնունդներ
Կատեգորիա:1949 ծնունդներ
Կատեգորիա:ՀԱԱՀ շրջանավարտներ
Կատեգորիա:ԽՍՀՄ ԳԽ պատգամավորներ
Կատեգորիա:Անանիա Շիրակացու մեդալակիրներ
Կատեգորիա:ՀՀ վարչապետի հուշամեդալակիրներ
Վահրամ Հակոբյան

**Վահրամ Նասլետնիկի Հակոբյան** (), հայ մեխանիկ։ Ֆիզիկամաթեմատիկական գիտությունների դոկտոր (1998), պրոֆեսոր (1972)։

## Կենսագրություն
1976 թվականին ավարտել է Երևանի պետական համալսարանը։ Նույն թվականից աշխատում է ՀՀ ԳԱԱ Մեխանիկայի ինստիտուտում, 1989 թվականից՝ ավագ, 1998 թվականից՝ առաջատար գիտաշխատող, 2006 թվականից՝ տնօրեն։ 1989 թվականից ՀՀ ԳԱԱ Մեխանիկայի ինստիտուտի գիտական խորհրդի անդամ է։

Աշխատանքները վերաբերում են լարումների տարբեր տիպի կենտրոնացուցիչների և ձևափոխվող հոծ մարմինների փոխազդեցության խառը եզրային խնդիրներին։

## Երկեր
* Hakobyan V.N. Stress concentration near defects in homogeneous and compound bodies.-LAP LAMBERT Academic Publishing, Germany 2011, 148p. 
* Hakobyan V.N. Mixed boundary value problems on interaction of continuum deformable bodies with different types stress concentrators. "Gitutyun" publishing House, NAS RA, 2014, 322pp.

## Ծանոթագրություններ

Կատեգորիա:ԵՊՀ շրջանավարտներ
Կատեգորիա:Հայ գիտնականներ
Կատեգորիա:Հայ մեխանիկոսներ
Կատեգորիա:Հայ պրոֆեսորներ
Կատեգորիա:Ֆիզիկամաթեմատիկական գիտությունների դոկտորներ
Գուրգեն Անտոնյան (այլ կիրառումներ)

**Գուրգեն Անտոնյան** անունը կարող է վերաբերել հետևյալ անձանց.

* Գուրգեն Գերասիմի Անտոնյան (1911-1984), հայ գրականագետ, բանասիրական գիտությունների դոկտոր, պրոֆեսոր
* Գուրգեն Ռազմիկի Անտոնյան (1953), հայ դերասան
Գուրգեն Անտոնյան (դերասան)

**Գուրգեն Ռազմիկի Անտոնյան** (), հայ դերասան։

## Կենսագրություն
Գուրգեն Անտոնյանը ծնվել է 1953 թվականին ՀՀ Արմավիրի մարզի Գետաշեն գյուղում։ 1974-1978 թվականներին սովորել է Երևանի գեղարվեստա-թատերական ինստիտուտի կինոյի և թատրոնի դերասան բաժնում՝ Ռաֆայել Ջրբաշյանի արվեստանոցում, 1985-1988 թվականներին՝ ռեժիսորական ֆակուլտետում։

Եղել է Երևանի երիտասարդական փորձարարական թատրոնի, այնուհետև՝ Երևանի Գաբրիել Սունդուկյանի անվան ազգային ակադեմիական թատրոնի, 1980-1982 թվականներին Կապանի Ալեքսանդր Շիրվանզադեի անվան պետական դրամատիկական թատրոնի դերասան, 1987 թվականից՝ Երևանի Հրաչյա Ղափլանյանի անվան պետական դրամատիկական թատրոնի դերասան։

Մասնակցել է Արցախյան ազատամարտին, արժանացել պարգևների։

## Ներկայացումներ
* Արմեն Խանդիկյանի «Սուր», «Ուրվականներ»
* Մարդ՝ Լևոն Մութաֆյանի «Ձուկն առանց ջրի կամ suicide»
* Սոֆոկլեսի «Էդիպ արքա»
* Անտոն Չեխովի «Քեռի Վանյա»
* Հակոբ Պարոնյանի «Պաղդասար աղբար»
* Պոլոնիուս՝ Վիլյամ Շեքսպիրի «Համլետ»
* Իշխան՝ Վիլյամ Շեքսպիրի «Ռոմեո և Ջուլիետ»
* Գուշակ՝ Վիլյամ Շեքսպիրի «Հուլիոս Կեսար»
* Շնաբույծ՝ Ս. Ստրատիևի «Մաքսաիմալիստը»
* Իվ Տերնոն՝ Պերճ Զեյթունցյանի «Փարիզյան դատավճիռ»

## Հեռուստասերիալներ
*«Անծանոթը», 2012

## Պարգևներ, մրցանակներ
* «Արտիստ» մրցանակ՝ տղամարդու լավագույն դերակատարման համար, 2007

## Ծանոթագրություններ

Կատեգորիա:Արցախյան պատերազմի մասնակիցներ
Կատեգորիա:Երևանի պետական գեղարվեստաթատերական ինստիտուտի շրջանավարտներ
Կատեգորիա:Հայ դերասաններ
Արսեն Դարբինյան

**Արսեն Ռազմիկի Դարբինյան** (), ՀՀ պետական գործիչ, Հայաստանի Հանրապետության Լոռու մարզպետի տեղակալ։

## Կրթություն
* 1965-1975 թթ. - սովորել և ավարտել է Կիրովականի թիվ 17 միջնակարգ դպրոցը։
* 1975-1980 թթ. - սովորել և ավարտել է Կիրովականի պետական մանկավարժական ինստիտուտի ֆիզիկամաթեմատիկական ֆակուլտետը։
* 1989 թ. - ավարտել է Երևանի Կ. Մարքսի անվան պոլիտեխնիկական ինստիտուտի Կիրովականի մասնաճյուղի մեխանիկական ֆակուլտետը։

## Աշխատանքային գործունեությունը
* 1980-1982 թթ. - եղել է Ստեփանավանի շրջանի Վարդաբլուր գյուղի միջնակարգ դպրոցի մեքենագիտության ուսուցիչ։
* 1983-1984 թթ. - աշխատել է Կիրովականի թիվ 2985 ավտոշարսյունում՝ որպես տեխնիկական վերահսկողության բաժնի պետ։
* 1985-1988 թթ. - աշխատել է ՀԽՍՀ առևտրի մինիստրության շինվերանորոգման տրեստի շինիրերի կոմբինատի Կիրովականի մասնաճյուղում՝ որպես արտադրամասի պետի տեղակալ։
* 1988-1994 թթ. - «Ույուտ» արտադրական կոոպերատիվի նախագահի տեղակալ, այնուհետև՝ նախագահ։
* 1994-2000 թթ. - ՀՀ տրանսպորտի և հաղորդակցության նախարարության Սպիտակի ճանապարհային շինարարության ու շահագործման պետական ձեռնարկության տնօրեն։
* 2000-2001 թթ. - «Ճանապարհ» ՓԲԸ-ի գործադիր տնօրեն։
* 2001 թ. մայիսի 21-ին լրացուցիչ ընտրություններով ընտրվել է ՀՀ Ազգային ժողովի երկրորդ գումարման պատգամավոր թիվ 49 ընտրատարածքից։ Ազգային ժողովի ֆինանսավարկային, բյուջետային և տնտեսական հարցերի մշտական հանձնաժողովի անդամ։ «Միասնություն» խմբակցության անդամ։
* 2003 թ. - ՀՀ վարչապետի որոշմամբ նշանակվել է Հայաստանի Հանրապետության բնապահպանության նախարարի տեղակալ։
* 2007 թ. - ՀՀ վարչապետի որոշմամբ նշանակվել է Հայաստանի Հանրապետության Լոռու մարզպետի տեղակալ։

Ամուսնացած է, ունի երկու զավակ։ Հայաստանի հանրապետական կուսակցության անդամ է։

## Ծանոթագրություններ

Կատեգորիա:Հայաստանի պետական գործիչներ
Կատեգորիա:ՀՀԿ անդամներ
Կատեգորիա:ՎՊՄԻ շրջանավարտներ
Կատեգորիա:ՀՊՃՀ Վանաձորի մասնաճյուղի շրջանավարտներ
Կատեգորիա:ՀՀ ԱԺ 2-րդ գումարման պատգամավորներ
Կատեգորիա:Վանաձորի պետական համալսարանի շրջանավարտներ
Կատեգորիա:Հայ քաղաքական գործիչներ
Կատեգորիա:Հայ պետական գործիչներ
Իսլամը Լատվիայում

**Իսլամը Լատվիայում**, ըստ տարբեր աղբյուրների Լատվիայում ապրում են 12-50 հազար իսլամադավաններ (հիմնականում սուննիներ)։ 2007 թվականին քաղաքում գրանցված էին 15 մուսուլմանական համայնքներ։ Նշանակալից իսլամական կազմակերպություններ կան Ռիգայում։

## Պատմություն
### 19-րդ դար
Մուսուլմանների ներկայությունը ժամանակակից Լատվիայում առաջին անգամ նշվել է 1838 թվականին։ 1897 թվականին 1671 մարդ արդեն դավանում էր իսլամը։ Այնտեղ ապրող մուսուլմանները պատկանում էին թաթարներին կամ այլ թուրքալեզու ժողովուրդներին։ Նրանցից շատերը գտնվում էին այդ տարածաշրջանում ոչ իրենց կամքով, օրինակ, նրանց մեջ կային շատ օսմանյան ռազմագերիներ Ղրիմի և ռուս-թուրքական պատերազմից։ Ռուս-թուրքական պատերազմից հետո հարյուր թուրք ռազմագերիներ ուղարկվեցին Ցեսիս քաղաք, որտեղ նրանցից 30-ը զոհվեցին՝ կլիմայի կտրուկ փոփոխության պատճառով։

### 20-րդ դար
1902 թվականին մուսուլմանների համայնքը ձևավորվել և ճանաչվել է կառավարության կողմից։ Համայնքը ընտրել էր իր առաջնորդին՝ Իբրահին Դավիթին։ Իսլամ դավանողների մեծամասնությունը, որոնք բնակվում էին ժամանակակից Լատվիայի տարածքում, 20-րդ դարի սկզբում զորակոչվեցին ռուսական բանակ։ Ծառայությունը ավարտելուց հետո մեծամասնությունը մեկնեց Մոսկվա։ Շատ մուսուլմաններ, ովքեր մշտապես բնակվում էին ժամանակակից Լատվիայի տարածքում, ձերբակալվել էին առաջին համաշխարհային պատերազմի ժամանակ։ Այդ արվում էր իշխանությունների կողմից՝ անվտանգությայն նկատառումներով, քանի որ նրանց կարծիքով թուրքական ծագում ունեցող քաղաքացիները, կարող էին ներկայացնել սպառնալիք անտվանգությանը, քանի որ Օսմանյան կայսրությունը եղել է պատերազմում ՝ Ռուսաստանի առաջին հակառակորդը։

## Ծանոթագրություններ

## Արտաքին հղումներ
* Eastern Minorities —  li.lv կայքում  
* Իսլամի պատմությունը Լատվիայում islam.lv կայքում 
* Իսլամի ընդունումը Լատվիայում — islamnews.ru կայքում

Կատեգորիա:Իսլամ ըստ երկրի
Կատեգորիա:Կրոնը Լատվիայում
Բրանդենբուրգյան դարպասներ

left|thumb|Բրանդենբուրգյան դարպասները Գերմանիայի կապիտուլյացիայից հետո: 1945 թ. հունիս
thumb|Բրանդենբուրգյան դարպասները և Բեռլինի պատը: 1988 թ. հունիս
**Բրանդենբուրգյան դարպասներ** () - ճարտարապետական հուշարձան Բեռլինի կենտրոնում։ Կառուցվել է 1788 - 1791 թթ.:

## Պատմություն
Նշելով իր 226-րդ տարեդարձը, Բրանդենբուրգյան դարպասները համարվում է Գերմանիայի և Բեռլինի ամենահայտնի սիմվոլը, իսկ 1989 թ.-ից հետո այն դարձավ երկրի վերամիավորման սիմվոլը։

Բրանդենբուրգյան դարպասները Բեռլինում պահպանված միակ քաղաքական դարպասն է, նրա սկզբնական անվանումն էր՝ «Աշխարհի դարպասներ»։ Այն կառուցվել է Կառլ Գոթթարդ Լանգգանսի կողմից 1789-1791 թթ. և համարվում է առաջին զգալի աշխատանքը, որը կատարվել էր բեռլինյան դասականապաշտության ոճով։ Բրանդենբուրգյան դարպասների կառուցման գործում մոդել է ծառայել Աթենքի միջնաբերդը։ Դարպասների ճակատն ի սկզբանե ներկված էր եղել սպիտակ գույնով։ Ճակատի ձևավորումը պատկանում է Յոհան Գոթֆրիդ Շադովին։ Հենց նա էլ մշակել է վեցմետրանոց մարտակառքը, որը վերահսկում է հաղթանակի աստվածուհի Վիկտորիան։ (Այն տեղակայված է արևելյան կողմում)։

Նվաճելով Բեռլինը, Նապոլեոնը հրամայում է քանդել մարտակառքը և տեղափոխել Փարիզ։ Նապոլեոնի դեմ հաղթանակից հետո աստվածուհի Վիկտորիան վերադարձվել է Բեռլին և ստացել Երկաթե խաչ, կառուցված Ֆրիդրիխ Շնիկելի կողմից։

1871 թվականին ֆրանկո-Պրուսական պատերազմից հետո հաղթանակած զինվորների երթը քայլեց դարպասների միջով։ 1918-1920 թթ.- հակահեղափոխական տրամադրվածությամբ զինվորները 1933 թվականին դարպասները վերածեցին Ազգային-սոցիալիստական տոնակատարության տեսարանի։

Երկրորդ համաշխարհային պատերազմի ժամանակ Բրանդենբուրգյան դարպասները մեծ վնասներ կրեցին, իսկ մարտակառքն ամբողջությամբ ավերվեց։ 1945-1957 թթ. մարտակառքի վրա ծածանվում էր Խորհրդային Միության դրոշը, որից հետո այն փոխարինվում է Գերմանիայի Դեմոկրատական Հանրապետության դրոշի։ (Սկսած 1989 թ., Գերմանիայի միավորումից հետո դարպասների վրա ոչ մի դրոշ չկա)։

1956 թ.-ին դարպասները վերականգնվել են, իսկ մարտակառքը վերականգնվել է միայն 1958 թվականին։ 1961 թ.-ի օգոստոսի 13-ին Բեռլինյան պատը արգելում է անցումը դարպասներով։ Պատը գտնվում էր Արևելյան Բեռլինի տարածքում և Արևմտյան Բեռլինի քաղաքացիները անցնել պատի մյուս կողմը չէին կարողանում։ Բայց նաև Արևելյան Բեռլինի բնակիչները չէին կարող մուտք գործել Արևմտյան Բեռլին, քանի որ այն անջատված էր Արևմտյան Բեռլինից։

## Ծանոթագրություններ

Կատեգորիա:Հաղթական կամարներ
Կատեգորիա:Բեռլինի հուշարձաններ
Ասթմա

**Ասթմա**, հեղձուցիչ գրոհ, որն ունի տարբեր ծագումներ.
## Տեսակներ

* **[[Բրոնխային հեղձուկ|Բրոնխների]] ասթմա** - շնչուղիների քրոնիկ բորբոքային հիվանդություն է, որը ներառում է տարբեր բջջային տարրեր։
* **[[Սիրտ|Սրտի]] ասթմա** - հեղձուցիչ գրոհները մի քանի րոպեից մինչև մի քանի ժամվա ընթացքում սրտամկանի ինֆարկտ, կարդիոսկլերոզ, սրտի հիվանդության և այլ հիվանդությունների հետևանք են, որոնք կապված են սրտի անբավարարության հետ։
* **Մետեորիզմ ասթմա ** - գազերի չափից ավելի կուտակումն է աղիներում։

Կատեգորիա:Բժշկագիտության բաժիններ
Կատեգորիա:Հիվանդություններ այբբենական կարգով
Վարդագույն վարդեր (նկար, Վան Գոգ)

**Վարդագույն վարդեր (նկար)**, հոլանդացի գեղանկարիչ Վինսենթ վան Գոգի վերջին նկարներից մեկը։

Կյանքի վերջին երկու ամիսները՝ 1890 թվականի մայիսից հուլիսը, Վան Գոգն ապրել է Փարիզին մերձակա Օվեր սյուր Ուազ բնակավայրում, որտեղ նա ի թիվս այլ նկարների նկարել է մի քանի նկար ծաղիկներով։ «Վարդագույն վարդերը» այդ նկարներից լավագույններից է։ Նկարը բնորոշ է նկարչի՝ վերջին շրջանի ստեղծագործություններին։ Ի տարբերություն վառ նարնջագույն և դեղին երանգների, որոնք նկարիչը օգտագործել է Առլում, այստեղ Վան Գոգը օգտագործում է գույների ավելի փափուկ և մելանխոլիկ համադրություն, որ խոսում է հյուսիսային ավելի խոնավ և պտղաբեր եղանակի մասին։ Այս նկարը բնորոշ է նկարչի՝ վերջին շրջանի ստեղծագործություններին նաև նրանով, որ նրանում գործնականում բացակայում է ձգողականությունը (առաջին հայացքից թվում է՝ նկարը կարելի է շրջել, և նկարի տպավորությունը չի փոխվի) և տարածականությունը (ծաղիկները կարծես նկարի հարթությունից առաջ են ձգվում դեպի տարածությունը, որտեղ հանդիսատեսն է)։ Վան Գոգը կարողացել է հաղորդել այն զգացողությունը, որ վարդերը դիտողին անմիջապես մոտ են։ Թե որն է նկարի ներքևի մասը, ցույց է տալիս գրեթե աննկատելի ծաղկամանը, իսկ խորությունը մատնանշում են միայն բծերի թույլ փոփոխվող ձևերը և կանաչի փոփոխվող երանգները։ Տերևների և վարդերի ցողունների մուգ կապտավուն կտրուկ ուրվագծերը, ինչպես նաև թրթռացող ու ծածանվող գծերը հետևանք են նկարչի վրա ճապոնական փայտագրության ազդեցության։ Թեպետ Այդ հնարքները հիշեցնում են Պոլ Գոգենի և Էմիլ Բերնարի ոճը, այնուամենայնիվ Վան Գոգը դրանք օգտագործում է յուրահատուկ ձևով։

Նկարը 1923 թվականին Հ. Յակոբսենի կողմից նվիրվել է Կարլսբերգի գեղարվեստական թանգարանին։ Թանգարանում նկարի համարն է MIN 1863:

## Հիշատակումներ
* Jens Peter Munk and Kirsten Olesen et al. Post-Impressionism. — Copenhagen: Ny Carlsberg Glyptotek. — С. 120—121. — 147 с. — ISBN 87-7452-109-8:
* Bumpus, Judith. Van Gogh's Flowers. — Oxford, 1989:

## Արտաքին հղումներ
* «Վարդագույն վարդերը» Կարլսբերգի գեղարվեստական թանգարանում

Կատեգորիա:Վինսենթ վան Գոգի նկարներ
Կատեգորիա:1890 նկարներ
Կատեգորիա:Կարլսբերգի նոր գլիպտոտեկի նկարներ